open-index/open-wikipedia-markdown huggingface dataset:
Δουκάτο της Βαρσοβίας

Το **Δουκάτο της Βαρσοβίας** ήταν ένα πολωνικό κράτος που ίδρυσε ο Ναπολέων Α΄ Βοναπάρτης το 1807, και αποτελείτο από τις πολωνικές περιοχές που παραχωρήθηκαν από το Βασίλειο της Πρωσίας μετά τις Συνθήκη του Τιλσίτ. Το δουκάτο βρισκόταν υπό προσωπική ένωση με το Βασίλειο της Σαξονίας, υπό την ηγεσία ενός από τους συμμάχους του Ναπολέοντα, του βασιλιά Φρειδερίκου-Αύγουστου Α΄ της Σαξονίας. Μετά την αποτυχημένη γαλλική εισβολή στη Ρωσία, κατελήφθη από πρωσικές και ρωσικές δυνάμεις μέχρι το 1815, όταν και διαχωρίστηκε τυπικά σε δύο χώρες με το Συνέδριο της Βιέννης. Το δουκάτο κάλυπτε το κεντρικό και ανατολικό τμήμα της σημερινής Πολωνίας και μικρά τμήματα της σημερινής Λιθουανίας και της σημερινής Λευκορωσίας.

## Ιστορία
Η περιοχή του δουκάτου είχε ήδη απελευθερωθεί από την πρωσική κατοχή μετά από μια λαϊκή εξέγερση που είχε κλιμακωθεί από τις ταραχές κατά της στρατολόγησης το έτος 1806. Ένα από τα κύρια καθήκοντα της νέας κυβέρνησης περιελάμβανε τον εφορδιασμό με τροφές του γαλλικού στρατού που μαχόταν με τους Ρώσους στην Ανατολική Πρωσία.

Το Δουκάτο της Βαρσοβίας επισήμως ιδρύθηκε από τον αυτοκράτορα της Γαλλίας, Ναπολέοντα Βοναπάρτη, ως τμήμα των συμφωνιών στη Συνθήκη του Τιλσίτ με το Βασίλειο της Πρωσίας. Η δημιουργία του δουκάτου συνάντησε την υποστήριξη τόσο των τοπικών δημοκρατών στη διχοτομημένη Πολωνία, όσο και της μεγάλης πολωνικής διασποράς στη Γαλλία, που υποστήριζε "ανοιχτά" τον Ναπολέοντα ως τον μόνο άνδρα ικανό ν΄ αποκαταστήσει την πολωνική κυριαρχία, μετά τους διαμελισμούς της Πολωνίας στα τέλη του 18ου αιώνα. Παρ΄ όλο που δημιουργήθηκε ως κράτος-δορυφόρος, και ήταν απλώς ένα δουκάτο, παρά ένα βασίλειο, γενικώς οι Πολωνοί ήλπιζαν και πίστευαν ότι με τον καιρό θα καθίσταντο ικανοί ν΄ ανακτήσουν το προηγούμενο καθεστώς ελευθερίας τους, καθώς και τα πρώην σύνορά τους.
Ρίβερντεϊλ

Το ***Ρίβερντεϊλ*** (αγγλικά: ***Riverdale***) είναι μια αμερικάνικη εφηβική δραματική σειρά που προβάλλεται από το 2017 από τον αμερικανικό τηλεοπτικό σταθμό The CW και από το Netflix. Η σειρά έκανε πρεμιέρα στις 26 Ιανουαρίου 2017. Προσαρμόστηκε για την τηλεόραση από τον επικεφαλής δημιουργό του Archie Comics, Roberto Aguirre-Sacasa και τον παραγωγό Greg Berlanti. Στις 7 Μαρτίου 2017, το CW ανανέωσε τη σειρά για μια δεύτερη σεζόν, η οποία προβλήθηκε στις 11 Οκτωβρίου 2017. Τον Σεπτέμβριο του 2017, αποκαλύφθηκε ότι αναπτύσσεται μια σειρά spin-off, με τίτλο *[[Οι Ανατριχιαστικές Περιπέτειες της Σαμπρίνα]]*.

Η σειρά αποτελείται από ένα cast που βασίζεται στους χαρακτήρες του Archie Comics, με τον Κ.Τζ. Άπα στο ρόλο του Archie Andrews, την Λίλι Ράινχαρτ ως Betty Cooper, την Καμίλα Μέντες ως Veronica Lodge και τον Κόουλ Σπράους ως Jughead Jones, τον αφηγητή της σειράς.

## Επισκόπηση

## Απήχηση

### Κριτικοί

Στο *Rotten Tomatoes*, η πρώτη σεζόν έχει βαθμολογία 87% με βάση 53 κριτικές, με σταθμισμένο μέσο όρο 7,27/10. Η κριτική συναίνεση του ιστότοπου αναφέρει: "Το *Riverdale* προσφέρει μια διασκεδαστικά αυτοσυνείδητη επανεξέταση του κλασικού υλικού του, το οποίο αποδεικνύει ότι είναι μυστηριώδες, περίεργο, τολμηρό και πάνω απ 'όλα εθιστικό". Στο *Metacritic*, η σεζόν έχει βαθμολογία 67 από τα 100 με βάση 35 κριτικούς, υποδεικνύοντας "γενικά ευνοϊκές κριτικές". Ο Dave Nemetz της TVLine έδωσε στη σειρά  "B +" λέγοντας ότι φάνηκε ότι "είναι μία δημιουργημένη με μαεστρία, άμεσα ελκυστική εφηβική σαπουνόπερα, με μεγάλο δυναμικό".

### Επικρίσεις
Ορισμένοι συγγραφείς επέκριναν τη σειρά για το χειρισμό των χαρακτήρων των μειονοτήτων. Κατά την ανασκόπηση της πρώτης σεζόν, η Kadeen Griffiths του Bustle δήλωσε ότι «η σειρά περιθωριοποιεί και αγνοεί τις φυλετικές μειονότητες στο cast σε σημείο όπου δεν είναι ανάγκη να είναι εκεί». Σε ένα άρθρο για το Vulture, η Angelica Jade Bastien συζήτησε τη θεραπεία της Josie και των Pussycats (που παίζουν οι Αφρικανοί Αμερικανοί), σημειώνοντας: "Δεν είναι χαρακτήρες τόσο πολύ όσο είναι ένα όχημα για ένα μήνυμα. Η Josie και οι υπόλοιπες Pussycats της είναι σε θέση να μεταδώσουν το μήνυμα ότι το Riverdale είναι πιο μοντέρνο και περιεκτικότερο από τις εφηβικές δραματικές σειρές του παρελθόντος, παρόλο που δεν το έχει αποδείξει πέρα ​​από το casting. Η Monique Jones του Ebony σημείωσε: "Παρά τις πολυφυλετικές επιλογές κάστινγκ, φαίνεται ότι η Riverdale εξακολουθεί να είναι μια πόλη που είναι ως επί το πλείστον λευκή. Εκφράζει επίσης την αγάπη της για τη σχέση μεταξύ Archie Andrews και Valerie Brown, αλλά δήλωσε ότι "ο Archie δεν θα πρέπει να είναι αυτό που μας κάνει την Valerie πιο ενδιαφέρουσα".

## Παραπομπές



## Εξωτερικοί σύνδεσμοι

* ** στο IMDb

Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές του The CW
Holy Diver (τραγούδι)

Το **Holy Diver** είναι τραγούδι του αμερικανικού heavy metal συγκροτήματος Dio, το οποίο συμπεριλήφθηκε στο ομώνυμο στούντιο άλμπουμ τους, το 1983 και αποτέλεσε το πρώτο τραγούδι του δίσκου που κυκλοφόρησε ως single. Αν και έφτασε έως το νούμερο 40 των αμερικανικών Mainstream Rock chart, σήμερα είναι ένα από τα δημοφιλέστερα τραγούδια του σχήματος. Παρ’ όλα αυτά, είχε μπει και σε άλλα charts όπως στα γερμανικά που έφτασε στο νούμερο 52 και στα βρετανικά που έφτασε στο νούμερο 72.

Ένα από τα χαρακτηριστικά του κομματιού είναι το μακρόχρονο intro του, το οποίο όταν παίζεται στο ραδιόφωνο, τις περισσότερες φορές παραλείπεται. Μετά τις επιθέσεις της 11ης Σεπτεμβρίου 2001, το τραγούδι συμπεριλήφθηκε στη λίστα με τα κομμάτια με τον "πιο απρεπές τίτλος". Το 2009, ο σταθμός *[[VH1]]*, το συμπεριέλαβε στη λίστα του με τα 100 Σπουδαιότερα Hard Rock Τραγούδια, τοποθετώντας το στην 43η θέση. Για την προώθηση του κομματιού είχε κυκλοφορήσει και video clip. To 2007, κυκλοφόρησε και ως single κι από τους Killswitch Engage, το οποίο έφτασε στο νούμερο 15 των US Main. Rock.

## Παραπομπές


## Εξωτερικοί σύνδεσμοι
* Holy Diver στο MetroLyrics.com

Κατηγορία:Singles του 1983
Κατηγορία:Τραγούδια του 1983
Κατηγορία:Τραγούδια των Dio (συγκρότημα)
Κατηγορία:Singles της Roadrunner Records
Κατηγορία:Singles της Warner Bros. Records
Κατηγορία:Singles της Vertigo Records
Κατηγορία:Singles της Mercury Records
Αγραπιδόκαμπος Χαλκιοπούλων Αιτωλοακαρνανίας

Ο **Αγραπιδόκαμπος** Χαλκιοπούλων είναι ορεινό χωριό στην Στερεά Ελλάδα και την Περιφερειακή Ενότητα Αιτωλοακαρνανίας.

## Γενικά στοιχεία
Ο Αγραπιδόκαμπος βρίσκεται στα δυτικά όρια με την Περιφερειακή Ενότητα Ευρυτανίας και δυτικά της τεχνητής λίμνης των Κρεμαστών, σε υψόμετρο 770 μέτρα. Το χωριό απέχει περίπου 53 χλμ. ΒΑ. από την Αμφιλοχία, 60 χλμ. Β. από το Αγρίνιο και 10 χλμ. Δ. από τη γέφυρα Τατάρνας στην λίμνη Κρεμαστών. Είναι κτισμένο επάνω στην επαρχιακή οδό Χαλκιόπουλου - Βίνιανης Ευρυτανίας, ανάμεσα στα χωριά Χαλκιόπουλοι, Τρίκλινο και Ρίγανη.

Ως οικισμός αναγνωρίστηκε για πρώτη φορά το 1928 και προσαρτήθηκε στην ήδη υπάρχουσα κοινότητα Χαλκιοπούλων. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τα χωριά Άγιοι Θεόδωροι, Άγιος Βλάσιος, Άγιος Μηνάς, Νέο Χαλκιόπουλο, Ξωμερή, Προσήλια, και Χαλκιόπουλοι, συναποτελούν την Κοινότητα Χαλκιοπούλων που ανήκει στην Δημοτική Ενότητα Ίναχου του Δήμου Αμφιλοχίας και σύμφωνα με την απογραφή του 2011 έχει πληθυσμό 38 κατοίκους.

## Απογραφές πληθυσμού

## Σημείωση
Στην Αιτωλοακαρνανία αλλά στο Δήμο Ναυπακτίας υπάρχει ο συνώνυμος οικισμός Αγραπιδόκαμπος.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Rainbow in the Dark

To **Rainbow in the Dark** είναι ένα τραγούδι του αμερικανικού heavy metal συγκροτήματος Dio, το οποίο συμπεριλήφθηκε στον δίσκο *[[Holy Diver]]*, το 1983. Τον ίδιο χρόνο κυκλοφόρησε και ως single, το οποίο έφτασε στο νούμερο 46 των βρετανικών charts. Πρόκειται για ένα από τα πιο γνωστά τραγούδια του σχήματος, ενώ ο σταθμός *[[VH1]]*, το τοποθέτησε 13ο στη λίστα του με τα 40 Σπουδαιότερα Metal Τραγούδια. Για την προώθησή του κομματιού είχε κυκλοφορήσει και video clip. Το κομμάτι επίσης έχει υποστεί και διασκευές, με την πιο γνωστή αυτή του Κόρι Τέιλορ, για το *Ronnie James Dio: This Is Your Life - Tribute*. 

## Παραπομπές


## Εξωτερικοί σύνδεσμοι
* Rainbow in the Dark  στο MetroLyrics.com

Κατηγορία:Τραγούδια του 1983
Κατηγορία:Singles του 1983
Κατηγορία:Τραγούδια των Dio (συγκρότημα)
Κατηγορία:Singles της Warner Bros. Records
Κατηγορία:Singles της Vertigo Records
Καζίμιες Ταρουόφσκι

Ο **Καζίμιες Ταρουόφσκι** (, 25 Φεβρουρίου 1915 - 31 Ιουλίου 1944) ήταν Πολωνός αθλητής της αντισφαίρισης και του χόκεϊ επί πάγου.

## Καριέρα στην αντισφαίριση
Στο πολωνικό πρωτάθλημα αντισφαίρισης το 1935 και το 1936 έχασε από τον Γιόζεφ Χέντμπα. Στον τελικό του 16ου πολωνικού εθνικού πρωταθλήματος το 1937 νίκησε τον Χέντμπα με 6-2, 6-1, 3- 6, και 6-1. Στις 20 Ιουλίου 1937, τιμωρήθηκε από την Πολωνική Ομοσπονδία Αντισφαίρισης, μαζί με τον Βαλέντι Μπράτεκ (*Walenty Bratek*) για 18 μήνες, δηλ. μέχρι τις 20 Ιανουαρίου 1939, για τη συμπεριφορά τους κατά τη διάρκεια αγώνα με Ρουμάνους παίκτες σε έναν αγώνα στο Τσερνιβτσί, όπου και οι δύο βγήκαν στο γήπεδο μεθυσμένοι και χρησιμοποιούσαν χυδαίο λεξιλόγιο.

Στο Ντέιβις Καπ, αγωνίστηκε με την Πολωνία το 1935, 1936 και το 1937, με ρεκόρ 5 νίκες και 4 ήττες.

## Καριέρα στο χόκεϊ επί πάγου
Στο χόκεϊ επί πάγου, έπαιξε, από την θέση του τερματοφύλακα, με την Πολωνία στο Παγκόσμιο Κύπελλο του 1938.

## Παραπομπές


Κατηγορία:Πολωνοί αθλητές της αντισφαίρισης
Κατηγορία:Πολωνοί αθλητές του χόκεϊ επί πάγου
Κατηγορία:Ενταφιασμοί στο Κοιμητήριο Ρακοβίτσκι
Safe in New York City

To **Safe in New York City** είναι ένα τραγούδι του rock συγκροτήματος AC/DC, το οποίο συμπεριλήφθηκε στον δίσκο τους *[[Stiff Upper Lip]]*. το 2000. Το κομμάτι γράφτηκε από τα αδέλφια Άνγκους Γιανγκ και Μάλκολμ Γιανγκ και στις 28 Φεβρουαρίου του 2000 κυκλοφόρησε και ως single, το οποίο έφτασε στο νούμερο 21 των αμερικανικών Mainstream Rock chart. Για την προώθηση του κομματιού γυρίστηκε και video clip, σε σκηνοθεσία Άντι Μόραχαν. 

Το κομμάτι έγινε στόχος μετά τις επιθέσεις τις 11ης Σεπτεμβρίου 2001 (σε ελεύθερη μετάφραση ο τίτλος του σημαίνει "Ασφαλής στη Νέα Υόρκη"). Αν και το κομμάτι γράφτηκε πριν τις επιθέσεις, παρόλα αυτά, ο Άνγκους Γιανγκ, είχε δηλώσει ότι το κομμάτι κορόιδευε τον τότε δήμαρχο της Νέας Υόρκης, που είχε δηλώσει ότι είχε πατάξει την εγκληματικότητα στο Μανχάταν, συνεχίζοντας δήλωσε ότι «για μένα, η Νέα Υόρκη είναι μία πόλη που δεν μπορείς να προβλέψεις τι θα γίνει μετά». Όπως και να έχει το κομμάτι συμπεριλήφθηκε στη λίστα με τα τραγούδια που είχαν «αμφισβητούμενο στίχο».

## Παραπομπές


## Εξωτερικοί σύνδεσμοι
*Lyrics at Rock Magic 
*Music Video at AOL (Click the title)

Κατηγορία:Τραγούδια του 2000
Κατηγορία:Singles του 2000
Κατηγορία:Τραγούδια των AC/DC
Κατηγορία:Singles της East West Records
Τεχνητή λίμνη Ντοσπάτ

Η τεχνητή λίμνη **Δοσπάτη** () βρίσκεται στο δυτικό τμήμα της οροσειράς της Ροδόπης στη Βουλγαρία. Η δεξαμενή (που σχηματίστηκε από φράγμα στην πόλη Ντοσπάτ, 82 χλμ. δυτικά του Σμόλιαν) βρίσκεται σχεδόν 19 χλμ. βορειοδυτικά από την Σαρνίτσα, σε υψόμετρο 1.200 μ. πάνω από την επιφάνεια της θάλασσας. Θεωρείται ως ένα από τα υψηλότερα φράγματα στη Βουλγαρία από άποψη υψομέτρου και, με περιοχή 22 τετραγωνικών χιλιομέτρων ύδατος, είναι η δεύτερη μεγαλύτερη σε χωρητικότητα. Τροφοδοτείται από τον ποταμό Δεσπάτη.

Κατηγορία:Τεχνητές λίμνες της Βουλγαρίας
Κατηγορία:Ροδόπη
Απογραφή του Ομοσπονδιακού Διαμερίσματος της Κριμαίας (2014)

Η πρώτη απογραφή του Ομοσπονδιακού Διαμερίσματος της Κριμαίας (ρωσικά: &#x200E;
Перепись населения в Крымском федеральном округе, μεταγράφεται ως *Perepis naseleniya v Krymskom federalnom okruge*), πραγματοποιήθηκε στην Κριμαία από τη Ρωσία το 2014, μετά την προσάρτηση της πρώτης από τη Ρωσία. Στην απογραφή ο συνολικός πληθυσμός ήταν 2,284,769 κάτοικοι.

## Παραπομπές


Κατηγορία:Κριμαία
Άγιος Βασίλειος Σιδήρων Αιτωλοακαρνανίας

Ο **Άγιος Βασίλειος** Σιδήρων ή **Άγιος Βασίλειος** Κρεμαστών ή  **Άγιος Βασίλειος** Τριχωνίδας είναι "έρημος" οικισμός του νομού Αιτωλοακαρνανίας. Σύμφωνα με το πρόγραμμα Καλλικράτης, μαζί με τα Ακριδαίικα και τη Χαραυγή συναποτελούν την Τοπική Κοινότητα Σιδήρων που ανήκει στη Δημοτική Ενότητα Παρακαμπυλίων του Δήμου Αγρινίου και σύμφωνα με την απογραφή 2011 δεν κατοικείται.

## Γεωγραφία - Ιστορία
Ο Άγιος Βασίλειος μαζί άλλους οικισμούς της Ευρυτανίας και Αιτωλοακαρνανίας σκεπάστηκαν από τα νερά της τεχνητής λίμνης που δημιουργήθηκε με την κατασκευή του φράγματος των Κρεμαστών. Από το χωριό έχει απομείνει ο ιερός ναός Αγίου Βασιλείου που θεμελιώθηκε το 1965 και η προβλήτα του πορθμείου που εξυπηρετούσε τη σύνδεση με τον Άγιο Γεώργιο Ευρυτανίας. Η θέση του βυθισμένου χωριού είναι πολύ κοντά στις νότιες όχθες της λίμνης, Β. - ΒΔ. του Αγρινίου και σε απόσταση 51 χλμ. από αυτό. Το 1933 ως οικισμός  Άγιος Βασίλειος Τριχωνίδας ορίζεται έδρα της νεοσυσταθείσας κοινότητας Αγίου Βασιλείου Τριχωνίδας ενώ το 1969 προσαρτάται στην κοινότητα Σιδήρων. Το 1971 ο οικισμός καταργείται.

## Παραπομπές


## Εξωτερικοί σύνδεσμοι
* Άγιος Βασίλειος - προβλήτα από το https://web.archive.org/web/20171010214932/http://www.akarnania.gr/ 
* "Ένα συγκλονιστικό αφιέρωμα στη Λίμνη Κρεμαστών" από το http://zeidoron.blogspot.gr

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Γιαν Λοθ

Ο **Γιαν Ταντέους Λοθ** (πολωνικά*: Jan Tadeusz Loth*) (31 Αυγούστου 1900, Βαρσοβία - 7 Ιουνίου 1933, Ότφοτσκ) ήταν Πολωνός αθλητής του ποδοσφαίρου, της αντισφαίρισης και του στίβου. Το 1927 σταμάτησε να παίζει ποδόσφαιρο και το 1930 αντισφαίριση. Μετά από μια σοβαρή ασθένεια (φυματίωση) πέθανε το 1933. Αδελφός του ήταν ο Στέφαν Λοθ.

## Καριέρα στο ποδόσφαιρο
Ο σημαντικότερος σύλλογος στην καριέρα του Γιαν Λοθ στο ποδόσφαιρο ήταν η Πολόνια Βαρσοβίας. Έπαιξε στον πρώτο αγώνα στην ιστορία της Εθνικής Πολωνίας εναντίον της Ουγγαρίας το 1921 στη Βουδαπέστη, όπου νίκησαν οι Ούγγροι με 1-0, παίζοντας στην θέση του τερματοφύλακα. Σε αυτόν τον αγώνα, ο Λοθ επιλέχθηκε ως ο καλύτερος Πολωνός παίκτης. Λίγα χρόνια αργότερα άλλαξε τη θέση του και άρχισε να παίζει μέσος και στην επίθεση βάζοντας πολλά γκολ. Με την Εθνική Πολωνίας έπαιξε 5 αγώνες, από τους οποίους 3 ως τερματοφύλακας. 

## Καριέρα στην αντισφαίριση
Με την εθνική Πολωνίας αγωνίστηκε στο Ντέιβις Καπ του 1929, όπου σε έναν αγώνα στο διπλό μαζί με τον Μαξιμίλιαν Στολάροφ, έχασαν από το δίδυμο των Βρετανών.

## Καριέρα στον στίβο
Ο Λοθ είχε το ρεκόρ της χώρας στη σκυταλοδρομία 4 Χ 400 και είχε επιτυχίες και στο άλμα εις ύψος.  

## Βιβλιογραφία
* Andrzej Gowarzewski: MISTRZOSTWA POLSKI. LUDZIE (1918-1939). 100 lat prawdziwej historii (1), Wydawnictwo GiA, Κατοβίτσε 2017

## Παραπομπές


Κατηγορία:Πολωνοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Πολόνια Βαρσοβίας
Κατηγορία:Πολωνοί αθλητές της αντισφαίρισης
Κατηγορία:Πολωνοί αθλητές δρόμων ταχύτητας
Κατηγορία:Πολωνοί αθλητές του άλματος εις ύψος
Κατηγορία:Αποδέκτες του Αργυρού Σταυρού της Αξίας (Πολωνία)
Μπέορνγουλφ της Μερκίας

Ο **Μπέορνγουλφ της Μερκίας** (*Beornwulf*, πέθανε το 826) βασιλιάς της Μερκίας (823 - 826) εκθρόνισε και διαδέχθηκε στον θρόνο τον Κέολγουλφ Α΄ της Μερκίας. Το σύντομο διάστημα της βασιλείας του είδε την κατάρρευση της υπεροχής της Μερκίας στα υπόλοιπα Αγγλοσαξονικά βασίλεια.  Ένας άνδρας με το όνομα Μπέορνγουλφ αναφέρεται σε διάταγμα του βασιλιά Κοένγουλφ της Μερκίας (812) και επίσης άλλος ένας με το ίδιο όνομα σε διάταγμα του βασιλιά Κέολγουλφ Α΄ (823) αλλά η θέση του όπως απεικονίζεται στο διάταγμα δεν δείχνει ότι ανήκε σε ψηλή τάξη. Το 825 ο Μπέορνγουλφ με τον στρατό του βάδισε εναντίον των Δυτικών Σαξόνων, στην *μάχη του Ελλαντάν* γνώρισε την συντριβή από τον στρατό του Εγβέρτου, η μάχη αυτή σήμανε το τέλος της κυριαρχίας της Μερκίας στον Αγγλικό κόσμο. Την επόμενη χρονιά (826) ο γιος του Εγβέρτου Έθελγουλφ του Ουέσσεξ επιτέθηκε στο Κεντ και οδήγησε τον υποτελή στην Μερκία βασιλιά Βαλντρέντ στην εξορία. 
Στην συνέχεια το Έσσεξ και το Σάσσεξ δήλωσαν την υποταγή τους στον Εγβέρτο αλλά και η Ανατολική Αγγλία ζήτησε την προστασία του Εγβέρτου απέναντι στους Μερκιανούς. 

Ο Μπέορνγουλφ σκοτώθηκε σε μάχη εναντίον των Ανατολικών Άγγλων ενώ προσπαθούσε να καταστείλει μια εξέγερση, τον διαδέχθηκε ο Λουντέκα της Μερκίας. Ο Μπέορνγουλφ έκτισε ξανά το αβαείο του Αγίου Πέτρου μετέπειτα καθεδρικό ναό του Γκλόστερ και προέδρευσε σε δύο Συνόδους σε μια πόλη κοντά στο Λονδίνο με τον αρχιεπίσκοπο Γούλφρεντ του Καντέρμπερι (824, 825). Ένα διάταγμα του Κεντ τον παρουσιάζει να εξασκεί την εξουσία στο Κεντ στις 27 Μαρτίου 826 τον τρίτο χρόνο της βασιλείας του. Τα νομίσματα την εποχή της βασιλείας του Μπέορνγουλφ είναι σπάνια με μόνο 25 γνωστά παραδείγματα.  

## Παραπομπές
 		


## Πηγές

*Stenton, Frank (1998) [1943, 1971], Anglo-Saxon England (paperback), Oxford, p. 231, note 1.
*Hunt, William (1885). "Beornwulf". In Stephen, Leslie. Dictionary of National Biography. 4. London: Smith, Elder & Co.

## Εξωτερικοί σύνδεσμοι

*Αγγλοσαξωνικά διατάγματα 
*Μπέορνγουλφ

Κατηγορία:Βασιλείς της Μερκίας
Π.Ο. Αλεξανδρούπολης

Ο **Ποδοσφαιρικός Όμιλος Αλεξανδρούπολης** είναι ελληνικό ποδοσφαιρικό σωματείο το οποίο εδρεύει στην Αλεξανδρούπολη. Ιδρύθηκε το 2019 από τη συγχώνευση της Ένωσης Άνθειας Αρίστεινου και του Α.Ο. Θράκης. Επίσημα χρώματα του αποτελούν το κόκκινο και το λευκό. Χρησιμοποιεί ως αγωνιστική έδρα το Δημοτικό Στάδιο Αλεξανδρουπολης 
## Ιστορία
Η Ένωση Άνθειας Αρίστεινου είχε τερματίσει 2η στο πρωτάθλημα της Ε.Π.Σ. Έβρου 2018–19, αλλά προβιβάστηκε στην Γ΄ Εθνική Κατηγορία, αναπληρώνοντας τον πρωταθλητή Ορέστη Ορεστιάδας που επέλεξε να παραμείνει στο πρωτάθλημα της Ε.Π.Σ. Έβρου. Ο Α.Ο. Θράκης συμμετείχε από το 2014 στα εθνικά πρωταθλήματα με γυναικεία ομάδα, και από το 2017 δημιούργησε και αντρικό τμήμα απορροφώντας τον Α.Ο. Αλεξανδρούπολης.

Το 2019 συγχωνεύτηκαν η Ένωση Άνθειας Αρίστεινου και ο Α.Ο. Θράκης, και ιδρύθηκε η **Ένωση Αλεξανδρούπολης**, μετέπειτα ο **Ποδοσφαιρικός Όμιλος Αλεξανδρούπολης**.

Από τη σεζόν 2019–20 έως τη σεζόν 2022–23 το ανδρικό τμήμα αγωνιζόταν στην Γ΄ Εθνική Κατηγορία, στη θέση της Ένωσης Άνθειας Αρίστεινου. Τη σεζόν 2023–24 κατέκτησε το πρωτάθλημα της Ε.Π.Σ. Έβρου και το Κύπελλο Ε.Π.Σ. Έβρου, και συμμετείχε στο Πρωτάθλημα Πρωταθλητριών Ε.Π.Σ. 2024 στο οποίο κέρδισε την επιστροφή του στην Γ΄ Εθνική Κατηγορία.

Τη σεζόν 2024–25 η ομάδα έχασε για λίγους βαθμούς την παραμονή της στην Γ΄ Εθνική Κατηγορία και υποβιβάστηκε. Παράλληλα, την ίδια σεζόν, κατέκτησε και το Κύπελλο Ε.Π.Σ. Έβρου.

Τη σεζόν 2019–20 το γυναικείο τμήμα αγωνιζόταν στην Γ΄ Εθνική Κατηγορία, στη θέση του Α.Ο. Θράκης, και τη σεζόν 2020–21 αδρανοποιήθηκε.

## Τίτλοι
* Πρωτάθλημα Ε.Π.Σ. Έβρου (**1 Τίτλος**): 2023–2024
* Κύπελλο Ε.Π.Σ. Έβρου (**3 Τίτλοι**): 2021–2022, 2022–2023, 2024–2025

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 2019
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2019
Μιχαήλ Σιδεράτος

Ο **Μιχαήλ Χρ. Σιδεράτος** (1925  - 20 Νοεμβρίου 1982) ήταν Έλληνας δικηγόρος και πολιτικός, μέλος στην χουντική κυβέρνηση Παπαδοπούλου. 

Σπούδασε νομικά και άσκησε τη δικηγορία.

Χρημάτισε υφυπουργός Προεδρίας από τις 18 Δεκεμβρίου 1967 έως τις 20 Ιουνίου 1968.. 
Απεβίωσε σε ηλικία 57 ετών το 1982 και κηδεύτηκε στις 22 Νοεμβρίου, από τον ιερό ναό Αγίων Θεοδώρων του Πρώτου Νεκροταφείου Αθηνών.

Ήταν παντρεμένος με τη Ριρή και απέκτησαν έναν γιο και μια κόρη.

## Παραπομπές


Κατηγορία:Έλληνες υφυπουργοί Προεδρίας
Σ
Θωμάς Κουτσομπίνας

Ο **Θωμάς Κουτσομπίνας** (1928 – 22 Νοεμβρίου 2016) του Θεοδώρου ήταν Έλληνας γιατρός και πολιτικός. Διετέλεσε βουλευτής Αιτωλοακαρνανίας από το 1986 ως το 1989.

## Βιογραφία
Γεννήθηκε το 1928 στις Φυτείες Αιτωλοακαρνανίας και σπούδασε ιατρική.  Ήταν αγροτικός γιατρός στον Μύτικα και νωρίτερα στο Σίμο Ναυπακτίας. Άσκησε το λειτούργημά του στο ΙΚΑ και ειδικεύθηκε στην παιδιατρική. 
Εξελέγη βουλευτής  Αιτωλοακαρνανίας με το ΠΑΣΟΚ (του οποίου ήταν μέλος από το 1977), μετά τον θάνατο του βουλευτή Νικόλαου Παπαϊωάννου στις 28 Ιανουαρίου 1986..

Απεβίωσε σε ηλικία 88 ετών στην Αθήνα από καρδιακή ανεπάρκεια τον Νοέμβριο του 2016 και κηδεύτηκε στις Φυτείες. Απέκτησε έναν γιο και μία κόρη από τον γάμο του με την Ελένη Καραμεσίνη.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες παιδίατροι
Κατηγορία:Βουλευτές Αιτωλοακαρνανίας
Χρήστος Ιωάννου

Ο **Χρήστος Ιωάννου** (1932 - 18 Νοεμβρίου 2016), του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής Ιωαννίνων από το 1974 ως το 1981.

## Βιογραφία
Γεννήθηκε το 1932.  Σπούδασε νομικά και άσκησε τη δικηγορία. 

Πολιτεύτηκε με τη Νέα Δημοκρατία και αποτέλεσε προσωπική επιλογή του Ευάγγελου Αβέρωφ.
Εξελέγη για πρώτη φορά βουλευτής Ιωαννίνων με την Νέα Δημοκρατία  το 1974 και επανεξελέγη με το ίδιο κόμμα το 1977.

Απεβίωσε σε ηλικία 84 ετών τον Νοέμβριο του 2016 και κηδεύτηκε στην Περίβλεπτο. 

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ιωαννίνων
Κατάλογος Ελλήνων δημιουργών κόμικς

Ακολουθεί **κατάλογος Ελλήνων δημιουργών κόμικς**, κατά αλφαβητική σειρά επιθέτου ή ψευδωνύμου. Δεν περιλαμβάνονται δημιουργοί που ασχολήθηκαν αποκλειστικά με τη γελοιογραφία.

## Α-Δ

* Κρίστι-Δημήτρης Αγκαράι
* Δήμητρα Αδαμοπούλου
* Γιώργος Ακοκαλίδης
* Θέμος Ανδρεόπουλος
* Σταυρούλα Ανθηροπούλου
* Χριστίνα Ανθηροπούλου
* Γιάννης Αντωνόπουλος
* Τάσος Αποστολίδης
* Βύρων Απτόσογλου
* Αρκάς
* Σπύρος-Ευάγγελος Αρμένης - SEA
* Κώστας Αρώνης
* Αντώνης Βαβαγιάννης
* Γιώργος Βακαλό
* Δημήτρης Βανέλλης
* Σπύρος Βερύκιος
* Νίκος Γιαμαλάκης - Malk
* Τόμεκ Γιοβάνης - Tomek
* Παναγιώτης Γκιόκας
* Βασίλης Γκογκτζιλάς
* Γιώργος Γούσης
* Κώστας Γραμματόπουλος
* Έλενα Γώγου
* Νίκος Δαλαμπύρας
* Μάριος Δεδούκος
* Διονυσία Δεδούση
* Σπύρος Δερβενιώτης
* Χρήστος Δημητρίου
* Μιχάλης Διαλυνάς



## Ε-Θ

* Έκτορας Αποστολόπουλος
* Ανδρέας Ζαφειράτος
* Τάσος Ζαφειριάδης
* Πάνος Ζάχαρης
* Πέτρος Ζερβός
* Λάζαρος Ζήκος
* Μαρία-Ηλέκτρα Ζογλοπίτου
* Έφη Θεοδωροπούλου



## Ι-Λ

* Αποστόλης Ιωάννου
* Γιάννης Καλαϊτζής
* Δημήτρης Καμένος
* Γιώργος Καμπάδαης
* Αυγή Κανάκη
* Αβραάμ Κάουα
* Βάλια Καπάδαη
* Κωνσταντίνος Κάτσος
* Θανάσης Καραμπάλιος
* Κλήμης Κεραμιτσόπουλος - Klimis
* Σταύρος Κιουτσιούκης
* Δανάη Κηλαηδόνη - Dani
* Γιώργος Κομιώτης
* Θάνος Κόλλιας
* Μάνος Κοτσιφάκης
* Περικλής Κουλιφέτης
* Ευγενία Κουμάκη
* Νίκος Κούτσης
* Ηλίας Κυριαζής
* ΚΩΝ
* Γιώργος Κωνσταντίνου
* Γιώργος Κωνσταντόπουλος
* Διονύσης Κωνσταντόπουλος
* Μάνος Λαγουβάρδος
* Λέανδρος
* Λένα
* Αλεξία Λουγιάκη
* Βασίλης Λώλος



## Μ-Ο

* Σμαράγδα Μάγκου - Smar
* Χρήστος Μακροζαχόπουλος
* Τάσος Μαραγκός - Tasmar
* Νίκος Μαρουλάκης
* Χρήστος Μαρτίνης
* Βαγγέλης Ματζίρης
* Άκης Μελάχρης
* Γιώργος Μελισσαρόπουλος
* Κατερίνα Μεραμβελιωτάκη
* Νίκος Μηλιώρης
* Μάριος Μητροσίλης
* Παναγιώτης Μητσομπόνος
* Κανέλλος Μπίτσικας - Kanellos Cob
* Μποστ
* Γιώργος Μπότσος
* Γιάννης Μυλωνογιάννης
* Έλενα Ναβροζίδου
* Δήμητρα Νικολαΐδη
* Νίκος Δημ. Νικολαΐδης
* Αντώνης Νικολόπουλος - Soloup
* Αλέξια Οθωναίου



## Π-Σ

* Παναγιώτης Πανταζής - PanPan
* Κώστας Παντούλας
* Αλέκος Παπαδάτος
* Λευτέρης Παπαθανάσης
* Σιαδώρα Παπαθεοδώρου
* Δημήτρης Παπαϊωάννου
* Τάσος Παπαϊωάννου
* Δημοσθένης Παπαμάρκος
* Κωνσταντίνος Παπαμιχαλόπουλος
* Μιχάλης Παπαστεφανάκης
* Παύλος Παυλίδης
* Θανάσης Πετρόπουλος
* Θανάσης Πέτρου
* Φώτης Πεχλιβανίδης
* Ηλίας Πολίτης
* Γιάννης Ρουμπούλιας
* Βασίλης Ρώτας
* Δημήτρης Σαββαΐδης
* Αγγελική Σαλαμαλίκη
* Δημήτρης Σαμαράς - Jim Sam
* Κωνσταντίνος Σκλαβενίτης
* Σοφία Σπυρλιάδου
* Χρήστος Σταμπουλής
* Τηλέμαχος Σταυρόπουλος - Helm
* Στέλλα Στεργίου
* Νικόλας Στεφαδούρος
* Steve Stivaktis
* Κατερίνα Σχοινά



## Τ-Ω

* Γιάννης Τεξής
* Κωστής Τζωρτζακάκης
* Γαβριήλ Τομπαλίδης
* Γιώργος Τραγάκης
* Παναγιώτης Τσαούσης
* Γιώργος Τσιαμάντας
* Γιώργος Τσούκης
* Κώστας Φραγκιαδάκης
* Βαγγέλης Χατζηδάκης
* Βασίλης Χειλάς
* Πέτρος Χριστούλιας
* Αλέξανδρος Ψυχούλης



Κατηγορία:Κατάλογοι που αφορούν την Ελλάδα
*
Ιάσων Ριζιώτης

Ο **Ιάσων Ριζιώτης** (1918 - 1970) ήταν Έλληνας δικηγόρος, που χρημάτισε βουλευτής στη Θεσσαλία.

## Βιογραφία
Γεννήθηκε στα Φάρσαλα, καταγόμενος από οικογένεια πολιτικών (γιος του επίσης βουλευτή και προέδρου της κοινότητας Φαρσάλων, Αλκιβιάδη Ριζιώτη), ορμώμενη από τη Φθιώτιδα (πιθανή καταγωγή από τη Γούρα της Όθρυος).  Ο ίδιος ανέπτυξε αντιστασιακή δράση και εντάχθηκε στο ΕΑΜ. Άσκησε τη δικηγορία και εξελέγη για πρώτη φορά βουλευτής Φαρσάλων με την ΕΠΕΚ το 1952. Στη συνέχεια πολιτεύτηκε στις εκλογές του 1956 εξελέγη βουλευτής Λαρίσης και Μαγνησίας με το Δημοκρατικό Κόμμα Εργαζόμενου Λαού (ΔΚΕΛ). Το 1965 εξελέγη από το Δημοτικό Συμβούλιο δήμαρχος Φαρσάλων, όμως καθαιρέθηκε δύο χρόνια αργότερα από τη χούντα.

Από τον γάμο του με την Ευαγγελία Τζωρτζιάνη απέκτησε έναν γιο, τον Αλκιβιάδη.

Απεβίωσε σε ηλικία 52 ετών, το 1970.

## Παραπομπές


Κατηγορία:Βουλευτές Λαρίσης-Μαγνησίας
Κατηγορία:Δήμαρχοι Φαρσάλων
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το Δημοκρατικό Κόμμα Εργαζόμενου Λαού
Γκάμπι Κέρτις

H **Αδελαΐδα "Γκάμπι" Κέρτις** (*[[αγγλικά]] : Adelaide "Gaby" Curtis*), (31 Ιουλίου 1909 - 19 Νοεμβρίου 2000), ήταν Βρετανίδα πρωταθλήτρια της αντισφαίρισης.

Έπαιξε στο Γουίμπλεντον από το 1932 έως το 1939, φτάνοντας στα ημιτελικά το 1936 και το 1937. Το
1939 ήταν νικήτρια στο απλό και στο διπλό με την Ρίτα Τζάρβις στο διεθνές πρωτάθλημα Αλεξάνδρειας και το 1938 στο διπλό με συμπαίκτρια την Μπίλι Γιορκ. Είχε συμμετάσχει στο διεθνές πρωτάθλημα Ιταλίας

Στο Πρωτάθλημα αντισφαίρισης Ανατολικής Μεσογείου το 1939 ήταν φίναλιστ στο απλό  όπου έχασε στον τελικό από την Έλα Κόβατς, φιναλίστ και στο διπλό γυναικών με συμπαίκτρια την Ρίτα Τζάρβις και νικήτρια στο μεικτό με συμπαίκτη τον Ντον Μακ Νάιλ.

## Παραπομπές


Κατηγορία:Βρετανίδες αθλήτριες της αντισφαίρισης
Κέι Τάκεϊ

H **Κέι Τάκεϊ** (*[[αγγλικά]] : Kathleen Lilian Agnes "Kay" Tuckey*), (1922 - 14 Μαΐου 2016), ήταν Βρετανίδα πρωταθλήτρια της αντισφαίρισης. 

Ήταν κόρη της Αγκνές Τάκεϊ (Agnes Tuckey) και αδελφή του Ρέιμοντ Τάκεϊ (Raymond Tuckey) επίσης πρωταθλητών της αντισφαίρισης. Είχε συμμετάσχει με το Ηνωμένο Βασίλειο, εθνική ομάδα, στο κύπελλο Wightmanp μεταξύ 1949 και 1951.

Το 1946 κέρδισε στο *Rhine Army Championships*, το διεθνές πρωτάθλημα Ολλανδίας το 1949. Το 1951 έπαιξε στα προημιτελικά του Γουίμπλεντον στο απλό, κέρδισε το *Shirley Park, Connaugt* το 1951.

Στο Πρωτάθλημα αντισφαίρισης Ανατολικής Μεσογείου το 1950 ήταν πρώτη στο απλό νικώντας στον τελικό την Μέρι Βάις, φιναλίστ στο διπλό γυναικών με συμπαίκτρια την Πατρίτσια Γουάρντ και νικήτρια στο μεικτό με συμπαίκτη τον Ίρβιν Ντόρφμαν.

## Παραπομπές


Κατηγορία:Βρετανίδες αθλήτριες της αντισφαίρισης
Μπάρμπαρα Μπράντλεϊ

H **Μπάρμπαρα Μπράντλεϊ** (''αγγλικά : Barbara J. Bradley), ήταν Αμερικανίδα πρωταθλήτρια της αντισφαίρισης. 

Ήταν νικήτρια το 1941 στο τουρνουά του Σινσινάτι και στο εθνικό πρωτάθλημα σε χωμάτινο γήπεδο στα διπλά με συμπαίκτρια την Τζέιν Στάντον. Έπαιξε στο απλό του Γουίμπλεντον το 1954 φτάνοντας στον 4ο γύρο.

Στο Πρωτάθλημα αντισφαίρισης Ανατολικής Μεσογείου το 1954 ήταν φιναλίστ στο απλό όπου έχασε στον τελικό από την Ερίκα Βόλμερ.

## Παραπομπές


Κατηγορία:Αμερικανίδες αθλήτριες της αντισφαίρισης
Αλ-Χανταντί

Ο **Αλ-Χανταντί** (πέθανε το 1397) ήταν Άραβας λόγιος του Ισλάμ. Το πλήρες όνομα του ήταν *Αμπού Μπακρ Αχμάντ ιμπν Μοχάμεντ ιμπν Αλί ιμπν Μοχάμεντ Αλ-Χανταντί* και ήταν Υεμενίτης. Ήταν μέλος της ισλαμικής σχολής Χανάφι και είναι ιδιαίτερα διάσημος στον τομέα της ερμήνευσης του Κορανίου και της νομολογίας. Ο Αλ-Χανταντί φέρεται πως πέθανε στη πόλη Ζαμπίντ της Υεμένης το 1397. Ήταν πολύ δημοφιλής στους Οθωμανούς μελετητές.

Κατηγορία:Μουσουλμάνοι
Κατηγορία:Άραβες
Can I Sit Next to You, Girl

To **Can I Sit Next to You, Girl** είναι ένα τραγούδι του rock συγκροτήματος AC/DC, το οποίο ήταν και το πρώτο single που κυκλοφορήσαν, στις 22 Ιουλίου του 1974. Δύο μήνες αργότερα έφτασε στο νούμερο 50 των Aria charts και μετά εξαφανίστηκε. Η εν λόγω εκτέλεση έχει στα φωνητικά τον Ντέιβ Έβανς και στα ντραμς τον Κόλιν Μπέργκες. Το κομμάτι γράφτηκε από τα αδέλφια Μάλκολμ Γιανγκ και Άνγκους Γιανγκ, ενώ στην παραγωγή και στο μπάσο συμμετείχε ο μεγάλος αδελφός τους Τζορτζ Γιανγκ. Ουσιαστικά, ο πρώτος μπασίστας του σχήματος ήταν Λάρι Βαν Κριντ, αλλά τα μέρη του τα ηχογράφησε ο Τζορτζ. 

Το 1975, όταν αντικαταστάθηκε ο Έβανς από τον Μπον Σκοτ το κομμάτι γράφτηκε και ηχογραφήθηκε ξανά και κυκλοφόρησε στο άλμπουμ, που κυκλοφόρησε μόνο στην Αυστραλία, *[[T.N.T. (άλμπουμ)|T.N.T.]]*, τον Δεκέμβριο του 1975. Τον Μάιο του 1976 συμπεριλήφθηκε στη διεθνή έκδοση του High Voltage. Στη συγκεκριμένη έκδοση το κώμα έφυγε και τιτλοφορήθηκε ως **Can I Sit Next To You Girl**.

## Παραπομπές


## Εξωτερικοί σύνδεσμοι
* Can I Sit Next to You, Girl στο AzLyrics.com

Κατηγορία:Τραγούδια του 1974
Κατηγορία:Singles του 1974
Κατηγορία:Τραγούδια των AC/DC
Κατηγορία:Singles της Albert Productions
Κατηγορία:Singles (ντεμπούτο)
High Voltage (τραγούδι)

To **High Voltage** είναι ένα τραγούδι του rock συγκροτήματος AC/DC. Τον Ιούλιο του 1975 κυκλοφόρησε και ως single και αποτέλεσε το πρώτο που κυκλοφόρησε στην Αυστραλία. Το κομμάτι συμπεριλήφθηκε και στον δίσκο τους T.N.T.. Το κομμάτι γράφτηκε από τον Άνγκους Γιανγκ, τον Μάλκολμ Γιανγκ και τον Μπον Σκοτ. Το single, στα βρετανικά charts έφτασε στην 48η θέση, το 1980. Το 1976, κυκλοφόρησε και ο ομότιτλος δίσκος, ο οποίος ήταν ο πρώτος τους στην Αυστραλία, καθώς και διεθνώς. 

## Παραπομπές
 

## Εξωτερικοί σύνδεσμοι
*  High Voltage στο AC/DCVevo - YouTube

Κατηγορία:Τραγούδια των AC/DC
Κατηγορία:Singles του 1975
Κατηγορία:Τραγούδια του 1975
Κατηγορία:Singles της Albert Productions
Jailbreak (τραγούδι, AC/DC)

Το **Jailbreak** είναι ένα τραγούδι του rock συγκροτήματος AC/DC, το οποίο συμπεριλήφθηκε στον δίσκο τους του 1976, *[[Dirty Deeds Done Dirt Cheap]]*. Το τραγούδι αργότερα κυκλοφόρησε και ως single, ενώ έως και το 1984, δεν είχε κυκλοφορήσει στη Βόρεια Αμερική. Το τραγούδι γράφτηκε από τους Μπον Σκοτ, Άνγκους Γιανγκ και Μάλκολμ Γιανγκ. Το single αρχικά κυκλοφόρησε σε Αυστραλία και Ηνωμένο Βασίλειο, ενώ το 1980, επανακυκλοφόρησε στο τελευταίο.  Για την προώθηση του κομματιού, κυκλοφόρησε και video clip, σκηνοθετημένο από τον Πολ Ντρέιν. 

## Παραπομπές


## Εξωτερικοί σύνδεσμοι
* Jailbraik  στο MetroLyrics.com

Κατηγορία:Τραγούδια των AC/DC
Κατηγορία:Singles του 1976
Κατηγορία:Τραγούδια του 1976
Κατηγορία:Singles της Albert Productions
Stiff Upper Lip (τραγούδι)

Το **Stiff Upper Lip** είναι ένα τραγούδι του αυστραλιανού rock συγκροτήματος AC/DC, το οποίο συμπεριλήφθηκε στον ομώνυμο δίσκο τους το 2000. Το κομμάτι γράφτηκε από τους Άνγκους Γιανγκ και Μάλκολμ Γιανγκ. Το κομμάτι κυκλοφόρησε και ως single, φτάνοντας στο νούμερο 1 των αμερικανικών Hot Mainstream Rock Tracks. Για την προώθηση του τραγουδιού κυκλοφόρησε και video clip, σκηνοθετημένο από τον Άντι Μοράχαν. Κατά την αρχή του βίντεο, όπου το συγκρότημα βρίσκεται σε ένα Hummer H1, ακούγεται από το ραδιόφωνο τους το It's a Long Way to the Top (If You Wanna Rock 'n' Roll).

## Παραπομπές


## Εξωτερικοί σύνδεσμοι
* Stiff Upper Lip (Official Video) στο acdcVEVO - YouTube

Κατηγορία:Τραγούδια του 2000
Κατηγορία:Singles του 2000
Κατηγορία:Τραγούδια των AC/DC
Κατηγορία:Singles της East West Records
Λουντέκα της Μερκίας

Ο **Λουντέκα της Μερκίας**, βασιλιάς της Μερκίας (*Ludeca*, 826 - 827) διαδέχτηκε τον Μπέορνγουλφ της Μερκίας ο οποίος έπεσε σε μάχη εναντίον των Ανατολικών Άγγλων αλλά σκοτώθηκε και ο ίδιος σε μάχη όταν προσπάθησε να τους υποτάξει την επόμενη χρονιά.
Το Αγγλοσαξωνικό χρονικό αναφέρει ότι *"ο Λουντέκα έπεσε στην μάχη μαζί με πέντε κόμητες οι οποίοι πολέμησαν πιστά μαζί του"*, ο Φλωρέντιος του Γούστερ γράφει αναλυτικά για την συγκεκριμένη ιστορία : 

*"Ο Λουντέκα βασιλιάς της Μερκίας, συγκέντρωσε τις δυνάμεις του και οδήγησε τον στρατό του στο βασίλειο των Ανατολικών Άγγλων για να πάρει εκδίκηση για την συντριβή και τον φόνο του προκατόχου του Μπέορνγουλφ. Σε μια σκληρή μάχη ανάμεσα στους γηγενείς και τον βασιλιά τους έπεσε μαζί με τους πέντε πιο πιστούς του κόμητες και το μεγαλύτερο τμήμα του στρατού του, όσοι διασώθηκαν δραπέτευσαν και ο [[Ουίγκλαφ της Μερκίας]] τον διαδέχθηκε στο διαλυμένο βασίλειο του"*. 

Πριν την περίοδο της βασιλείας του αναφέρεται σε δυο διατάγματα του βασιλείου της Μερκίας ως κόμης του Μπέορνγουλφ (824). Στο Μουσείο Φιτζγουίλιαμ που βρίσκεται στο Πανεπιστήμιο του Κέιμπριτζ υπάρχει ένα μικρό ασημένιο νόμισμα που κόπηκε στο Ίπσουιτς την περίοδο της βασιλείας του Λουντέκα. Ένα νόμισμα που ανακαλύφτηκε πρόσφατα (2016) επιβεβαιώνει την κυριαρχία του Λουντέκα στο Λονδίνο, πριν βρεθεί το νόμισμα αυτό όλοι πίστευαν ότι είχε αλώσει το Ουέσσεξ την πόλη στην *"μάχη του Ελλαντάν¨* (825).

## Παραπομπές
 		


## Εξωτερικοί σύνδεσμοι

*Λουντέκα
*Σαξονικό νόμισμα αποκαλύπτει το σφάλμα

Κατηγορία:Βασιλείς της Μερκίας
Γ.Σ. Μέγας Αλέξανδρος Ξηροποτάμου

Ο **Γυμναστικός Σύλλογος Μέγας Αλέξανδρος Ξηροποτάμου** είναι αθλητικός σύλλογος στον Ξηροπόταμο του νομού Δράμας στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Ξηροποτάμου. 

## Ιστορία
Ο «Γυμναστικός Σύλλογος Μέγας Αλέξανδρος Ξηροποτάμου» ιδρύθηκε το 1952. Την περίοδο 1977–78, η ομάδα κατέκτησε τον πρώτο της τίτλο στο θεσμό του Κυπέλλου της Ένωσης Ποδοσφαιρικών Σωματείων Δράμας.

Το 2002 προβιβάστηκε στη Δ΄ Εθνική κατηγορία όπου τοποθετήθηκε στον 1ο Όμιλο και στην πρώτη της περίοδο στο πρωτάθλημα, 2002–03, κατέλαβε την 9η θέση. Την επόμενη περίοδο, 2003–04, τερμάτησε στην 11η θέση του βαθμολογικού πίνακα. Την περίοδο 2004–05, η ομάδα δεν κατάφερε να παραμείνει στην κατηγορία καθώς τερμάτησε στη 13η θέση και υποβιβάστηκε στις τοπικές κατηγορίες.

Την περίοδο 2016–17, η ομάδα κατέκτησε για πρώτη φορά στην ιστορία της το πρωτάθλημα στην Α΄ Κατηγορία της ΕΠΣ Δράμας, με αποτέλεσμα την άνοδο στη Γ΄ Εθνική κατηγορία. Η ομάδα τοποθετήθηκε στον 1ο Όμιλο του πρωταθλήματος, την περίοδο 2017–18.

## Αγωνιστική πορεία
* Δ΄ Εθνική Κατηγορία: 2002–03
* Δ΄ Εθνική Κατηγορία: 2003–04
* Δ΄ Εθνική Κατηγορία: 2004–05
* Γ΄ Εθνική Κατηγορία: 2017–18
* Α΄ Κατηγορία Ε.Π.Σ. Δράμας: 2018–19
* Α΄ Κατηγορία Ε.Π.Σ. Δράμας: 2019–20
* Α΄ Κατηγορία Ε.Π.Σ. Δράμας: 2020–21
* Α΄ Κατηγορία Ε.Π.Σ. Δράμας: 2021–22
* Α΄ Κατηγορία Ε.Π.Σ. Δράμας: 2022–23

## Παραπομπές


## Εξωτερικοί σύνδεσμοι
* Σελίδα στο Transfermarkt

Κατηγορία:Αθλητικοί σύλλογοι Δράμας
Κατηγορία:Ιδρύσεις αθλητικών συλλόγων το 1952
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
Κεντρική Διεύθυνση Χίντι

Η **Κεντρική Διεύθυνση Χίντι** (χίντι: केन्द्रीय हिन्दी निदेशालय, Kendrīya Hindī Nideśālay), σύμφωνα με το Υπουργείο Ανάπτυξης Ανθρώπινου δυναμικού της Ινδίας, ευθύνεται για την προώθηση των Σύγχρονων Πρότυπων Χίντι. Ρυθμίζει επίσης τη χρήση του αλφαβήτου Ντεβαναγκάρι και την ορθογραφία των Χίντι στην Ινδία. Σύμφωνα με τις οδηγίες του Άρθρου 351 του Συντάγματος της Ινδίας, η Κεντρική Διεύθυνση Χίντι ιδρύθηκε την 1 Μαρτίου 1960. Υπάρχουν τέσσερα περιφερειακά γραφεία που βρίσκονται στο Τσενάι, το Χαϊντεραμπάντ, το Γκουουαχάτι και τη Καλκούτα. Εδρεύει στο Νέο Δελχί, την πρωτεύουσα της χώρας.

## Δείτε επίσης
* Γραμματική των Σύγχρονων Πρότυπων Χίντι
* Βεμούρι Αντζανέγια Σάρμα

## Παραπομπές


## Εξωτερικοί σύνδεσμοι
* 

Κατηγορία:Ρυθμιστές γλώσσας
Κατηγορία:Χίντι
Παλαιοχριστιανική Βασιλική Ξηροκρήνης

Η **Παλαιοχριστιανική Βασιλική Ξηροκρήνης** αποτελεί ναό του 5ου ή αρχών 6ου αιώνα μ.Χ., κατάλοιπα του οποίου εντοπίσθηκαν στη σημερινή συνοικία της Ξηροκρήνη Θεσσαλονίκης του Δήμου Θεσσαλονίκης.

[thumb|Οι αγίες [Αγάπη, Χιονία και Ειρήνη από τη Θεσσαλονίκη, μαθήτριες της αγίας Αναστασίας της Φαρμακολυτρίας που μαρτύρησαν στην περιοχή της Ξηροκρήνης. Μικρογραφία απο το Μηνολόγιο του Βασιλείου B'.]]

Στα Ρωμαϊκά χρόνια, στα όρια της περιοχής της σημερινής Ξηροκρήνης, πάνω από τη σύγχρονη πλατεία Δημοκρατίας (όπου και η «Χρυσή Πύλη» τότε), τοποθετείται το μαρτύριο του Αγίου Νέστορα, μαθητή του Αγίου Δημητρίου. Έτσι οι ναοί της πρωτοχριστιανικής και Βυζαντινής περιόδου που βρέθηκαν, συνδέονται με το μαρτύριο και τη μνήμη του αγίου Νέστορα ή των τριών αδελφών μαρτύρων Αγάπης, Ειρήνης και Χιονίας που επίσης μαρτύρησαν στην περιοχή.

Ο Ναός εντοπίσθηκε κατά την ανέγερση κτιρίου στην οδό Μαργαροπούλου 20, πίσω από τον Ν.Σιδηροδρομικό Σταθμό και αποτελείται από τρία κλίτη. Τμήματα της βασιλικής είναι ορατά στο πάρκο της οδού Ρεγκούκου. Στην κόγχη του ναού την εποχή της ανέγερσής του κατασκευάσθηκε ημικυκλικό σύνθρονο και κάτω από αυτό υπόγειος διάδρομος (κυκλιο-κρύπτη). Στη δεύτερη οικοδομική φάση του ναού επεκτάθηκε το βόρειο κλίτος. Το ιερό βήμα του ναού είναι προσανατολισμένο στη χειμερινή ανατολή όπως πολλοί ναοί της Θεσσαλονίκης.

Οι έτεροι δύο ναοί που έχουν βρεθεί στην περιοχή είναι ο αυτός του πρώτου μισού του 5ου αιώνα μ.Χ. στη συμβολή των οδών Λαγκαδά και Αγίου Δημητρίου και ο παλαιοχριστιανικός ναός που ανακαλύφθηκε κατά τις εργασίες κατασκευής του μετρό στην πλατεία Δημοκρατίας. Ο τελευταίος βρίσκεται στις παρυφές του Δυτικού αρχαίου νεκροταφείου λίγο έξω από την πλατεία Δημοκρατίας κτισμένος μάλιστα πάνω σε ένα συγκρότημα αποθηκών της ύστερης αρχαιότητας, καταδεικνύοντας και τον εμπορικό χαρακτήρα του τόπου. Συνολικά στη Θεσσαλονίκη -εκτός των τειχών - έχουν βρεθεί πέντε παλαιοχριστιανικοί ναοί με τους τρεις προαναφερθέντες να βρίσκονται στην παραπάνω περιοχή.

Στην ίδα περιοχή σώζεται και η Βυζαντινή κρήνη της Ξηροκρήνης, επί της οδού Διδασκαλίσσης Βασιλικής Παπαθανασίου 42.

Δυτικά του λιμανιού του Μ.Κωνσταντίνου, στη σημερινή περιοχή που καλύπτεται από τις συνοικίες *Ξηροκρήνη*, *Παλαιός Σταθμός* και *[[Μπεχτσινάρι]]*, έλαβε χώρα το μαρτύριο δια πνιγμού στη θάλασσα των Θεσσαλονικέων Θεοδούλου του αναγνώστου και Αγαθόποδος του διακόνου, επί Καίσαρα Μαξιμιανού Γαλερίου (285-305 μ.Χ.) και ηγεμόνα της πόλης Φαυστίνου. Κατά το συναξάριό τους, τα δεσμά των μαρτύρων λύθηκαν και τα κύματα έφεραν τα σκηνώματα των δύο αγίων στην ακτή, όπου ευλαβείς χριστιανοί τα ενταφίασαν με τιμή. Εκεί πιθανώς να βρισκόταν και ο γνωστός από τις πηγές ναός των αγίων, που δεν έχει ταυτιστεί ακόμα.

## Παραπομπές


## Εξωτερικοί σύνδεσμοι
*Επίσημη ιστοσελίδα Δήμου Θεσσαλονίκης
*Ιστοσελίδα Ιεράς Μητρόπολης Νεαπόλεως και Σταυρουπόλεως 

Ξηροκρηνης Ναος
Ξηροκρηνης Ναος
Ξηροκρηνης Ναος
Κέολγουλφ Α΄ της Μερκίας

Ο **Κέολγουλφ Α΄ της Μερκίας**, βασιλιάς της Μερκίας, της Ανατολικής Αγγλίας και του Κεντ (*Ceolwulf I*, 821 - 823) ήταν γιος του Κάθμπερτ της Μερκίας και αδελφός και διάδοχος του Κοένγουλφ της Μερκίας, ανατράπηκε από τον Μπέορνγουλφ της Μερκίας. Ο Γουλιέλμος του Μαλμέσμπουρι αναφέρει : *"μετά τον Κοένγουλφ το βασίλειο της Μερκίας σημείωσε παρακμή, δεν παρήγαγε τίποτα άξιο ιστορικής μνήμης"*. Ο Γουλιέλμος ξέχασε παρ'όλα αυτά να αναφέρει την καταστροφή του φρουρίου του Ντεγκανουί από τους Σάξονες το 822 και την κατάληψη του Ουαλικού βασιλείου στην συνέχεια από τους Σάξονες. Ένα διάταγμα αργότερα ττο οποίο απεικονίζει την κατάσταση η οποία επικρατούσε κατά την διάρκεια της βασιλείας του Κέολγουλφ αναφέρει : *"Μετά τον θάνατο του Κοένγουλφ, βασιλιά της Μερκίας πολλές διαμάχες ξέσπασαν ανάμεσα στους ευγενείς, τους επισκόπους και τους ευγενείς γύρω από τα κρατικά θέματα"*. Λίγες μέρες μετά τις 26 Μαίου 823 την ημέρα στην οποία παραχώρηας δωρεές γης στον αρχιεπίσκοπο Γούλφρεντ με αντάλλαγμα χρυσά και ασημένια σκεύη ο Κέολγουλφ ανατράπηκε και αντικαταστάθηκε από τον Μπέορνγουλφ.
Ο Κέολγουλφ βασίλευσε απ'ευθείας στο Κεντ, σε δυο διατάγματα αναφέρεται ως *"βασιλιάς της Μερκίας και όλων των ανδρών του Κεντ"*, ο Μπέορνγουλφ τοποθέτησε έναν ευγενή τον Μπάλντρεντ στον θρόνο του Κεντ. 
Ο Κέολγουλφ Α΄ ήταν ο πατέρας της μετέπειτα βασίλισσας Έλφλιντ της Μερκίας.

## Εξωτερικοί σύνδεσμοι
*
*Κέολγουλφ
*Αγγλοσάξονες
*Αγγλοσάξονες

Κατηγορία:Βασιλείς της Μερκίας
Κατηγορία:Οίκος του Ικέλ
Παγασές

Οι **Παγασές** ήταν παράκτια πόλη της αρχαίας Μαγνησίας, ενώ αποτελούν, σήμερα, προάστιο της σύγχρονης πόλης του Βόλου. Άκμασε κατά την διάρκεια του 5ου και 4ου αιώνα π.Χ. Ο μόνος χρησιμοποιούμενος λιμένας στη Θεσσαλία βρισκόταν στον κόλπο των Παγασών, ονομασία την οποία διατηρεί, μερικώς, έως σήμερα, καθώς η σύγχρονη ονομασία του είναι Παγασητικός. 

## Αρχαιότητα

Οι Παγασές ενεπλάκησαν στις στρατιωτικές εκστρατείες του Βασιλέα Φιλίππου Β΄ της Μακεδονίας. Στην ελληνική μυθολογία, οι Παγασές αποτέλεσαν σημείο εκκίνησης για την εκστρατεία των Αργοναυτών υπό την ηγεσία του Ιάσονα. Ο Απολλώνιος ο Ρόδιος περιγράφει την τοποθεσία με ιδιαίτερη γλαφυρότητα στο πρώτο βιβλίο των *[[Αργοναυτικά|Αργοναυτικών]]*.

Ο βασιλιάς της Μακεδονίας Δημήτριος ο Πολιορκητής ίδρυσε την Δημητριάδα στην θέση που βρίσκεται η σημερινή πρωτεύουσα Βόλος (293 π.Χ.-290 π.Χ.) Οι κάτοικοι όλων των γειτονικών πόλεων μεταφέρθηκαν στην Δημητριάδα, μια από αυτές ήταν και οι Παγασές που προσωρινά ερημώθηκαν. Όταν κατέκτησε την περιοχή η Ρωμαϊκή δημοκρατία κατοικήθηκε ξανά και αναπτύχθηκε σημαντικά. Ο Στράβων έγραψε ότι στην εποχή του είχε γίνει ξανά το λιμάνι των Φερών που ήταν η πρωτεύουσα της Θεσσαλίας Οι Παγασές βρίσκονταν σε απόσταση 90 Στάδια ανατολικά από τις Φερές (σημερινό Βελεστίνο που ίδρυσαν οι Σλάβοι Βελεγεζίτες) και 20 Στάδια νότια από την Ιωλκό στους πρόποδες του Πήλιου.

## Νεότερα χρόνια

Τον 19ο αιώνα τα ερείπια της αρχαίας πόλης των Παγασών ήταν ορατά απέναντι από τον Βόλο, έδωσε το όνομα της σε ολόκληρο το λιμάνι της Μαγνησίας. Η Ακρόπολη ήταν ορατή πάνω σε βραχώδεις κορυφές καθώς και οι πηγές που καταγράφονταν από τον Στράβωνα. Οι πηγές ωστόσο είχαν αλμυρό νερό, για αυτό οι Ρωμαίοι αναγκάστηκαν να κατασκευάσουν Υδραγωγείο που έφερε νερό από μακρινές αποστάσεις. Η πιο αποδεκτή θέση είναι το σημερινό προάστειο του Βόλου *"Νέες Παγασές"* στο οποίο βρίσκεται η κεντρική παραλία της πόλης *"Αλυκές"*. Οι πιο πρόσφατες κατασκευές έφεραν ερείπια της αρχαίας πόλης και στο γειτονικό προάστειο του Βόλου *"Σόρος"*.

## Παραπομπές



## Πηγές

*David Sacks, Encyclopedia of the Ancient Greek World, rev. ed. by Lisa R. Brody (Facts on File, 2005)
*James R. Ashley, The Macedonian Empire: The Era of Warfare under Philip II and Alexander the Great, 359–323 B.C. (MacFarland, 1998), p. 120, 124–125, 132–133
*James J. Clauss, The Best of the Argonauts: The Redefinition of the Epic Hero in Book One of Apollonius' Argonautica (University of California Press, 1993)
*Richard Talbert, ed. (2000). Barrington Atlas of the Greek and Roman World. Princeton University Press. 
*Mogens Herman Hansen & Thomas Heine Nielsen (2004). "Thessaly and Adjacent Regions". An inventory of archaic and classical poleis. New York: Oxford University Press

Κατηγορία:Πόλεις της αρχαίας Θεσσαλίας
Κατηγορία:Αρχαία Μαγνησία
Κατηγορία:Γεωγραφία της αρχαίας Θεσσαλίας
Κατηγορία:Βόλος
Μαρία Τεράν ντε Ουέις

H **Μαρία Λουίζα Τεράν ντε Ουέις** (*[[αγγλικά]] : María Luisa Terán de Weiss*), (29 Ιανουαρίου 1918 - 8 Δεκεμβρίου 1984), ήταν Αργεντινή πρωταθλήτρια της αντισφαίρισης. Ήταν η πρώτη γυναίκα, αντισφαιρίστρια, της Αργεντινής που βγήκε εκτός χώρας για να αγωνιστεί σε διεθνή τουρνουά.

Έχει παίξει μεταξύ 1938 και 1959, κερδίζοντας το Ίρις όπεν το 1950, το όπεν του Ισραήλ το 1950, το Διεθνές πρωτάθλημα Κολωνίας το 1951, στο Μπάντεν Μπάντεν το 1951 και το διεθνές πρωτάθλημα Ουαλίας το 1954 και πολλές φορές φορές το πρωτάθλημα του Ρίο ντε λα Πλάτα. Το 1948 έφτασε στα προημιτελικά στο Γαλλικό Όπεν και κέρδισε το *All England Plate* το τουρνουά με παίκτες που νικήθηκαν στον πρώτο ή στον δεύτερο γύρο του απλού. Επίσης, κέρδισε δύο χρυσά και χάλκινα μετάλλια στους Παναμερικανούς Αγώνες του 1951 .Στο Πρωτάθλημα αντισφαίρισης Ανατολικής Μεσογείου ήταν φίναλιστ στο απλό το 1950 και το 1951, και νικήτρια διπλό το 1950 με συμπαίκτρια την Ντόροθι Χεντ.

Το 1955 όταν έγινε το πραξικόπημα κατά του Χουάν Περόν λόγω της συμπάθειας και της ταύτισης της με τους Περονιστές, εξαναγκάστηκε σε εξορία στην Ισπανία και τηνΟυρουγουάη και να αποσυρθεί από την αντισφαίριση στα τέλη της δεκαετίας του 1950.

Μέχρι τη δεκαετία του 1980, το τένις της Αργεντινής ήταν άθλημα για τις ανώτερες τάξεις. Η Μαρία Τεράν ήρθε σε αντιπαράθεση με την ομοσπονδία αντισφαίρισης της Αργεντινής με στόχο την προώθηση της αντισφαίρισης στις κατώτερες τάξεις και στον λαό. Στις αρχές της δεκαετίας του 1980 οργάνωσε μια εκστρατεία για να υποστηρίξει τον Γκιγιέρμο Βίλας και βοήθησε στην εξάπλωση της αντισφαίρισης στη χώρα, όταν η Αργεντινή ομοσπονδία αντισφαίρισης αγωνιζόταν εναντίον του Βίλας.

Μετά την επιστροφή της δημοκρατίας στην Αργεντινή στα τέλη του 1983 ζούσε στην αφάνεια και αγνοούνταν από τα ΜΜΕ και την κυβέρνηση. Λίγους μήνες αργότερα, αυτοκτόνησε πηδώντας από τον έβδομο όροφο ενός κτιρίου στην πόλη Μαρ ντε Πλάτα ηλικίας 66 ετών. Το 2007 η πόλη του Μπουένος Άιρες την τιμούσε αναφέροντας το νέο γήπεδο τένις της πόλης *Estadio Mary Terán de Weiss*.

## Παραπομπές


Κατηγορία:Αργεντινές αθλήτριες της αντισφαίρισης
Πατρίτσια Ταραμπίνι

H **Πατρίτσια Ταραμπίνι** (*[[αγγλικά]] : Patricia Tarabini*), γεννημένη στις 6 Αυγούστου 1968, είναι πρώην Αργεντινή πρωταθλήτρια της αντισφαίρισης.

Η Ταραμπίνι εκπροσώπησε τη χώρα της και κέρδισε το χάλκινο μετάλλιο στους Ολυμπιακούς αγώνες της Αθήνας το 2004 με συμπαίκτρια την Πάολα Σουάρες. Είναι η νικήτρια του μικτού στο Γαλλικό όπεν το 1996 με συμπαίκτη τον Χαβιέ Φράνα.

Στις 9 Μαΐου 1988 έφτασε στην κορυφαία κατάταξή της στο απλό, Νο 29 στον κόσμο, η υψηλότερη κατάταξη της στο διπλό ήταν Νο 12 στις 17 Αυγούστου 1998, σαν νεανίδα το 1985 ήταν Νο1 στον κόσμο στο διπλό και Νο 3 στο απλό. Η Ταραμπίνι έγινε επαγγελματίας το 1986 και κέρδισε συνολικά 15 τίτλους διπλού στην καριέρα της. 

Στο Φεντ καπ έχει αγωνιστεί από το 1989 έως το 2004 σε 9 διοργανώσεις με ρεκόρ 15 νίκες και 7 ήττες.

## Παραπομπές


Κατηγορία:Αργεντινές αθλήτριες της αντισφαίρισης
Κατηγορία:Αργεντινοί Ολυμπιονίκες
Κατηγορία:Νικητές Γαλλικού Όπεν
Α.Σ. Σπάρτακος Σκουτάρεως

Ο **Αθλητικός Σύλλογος Σπάρτακος Σκουτάρεως** είναι ελληνικό ποδοσφαιρικό σωματείο το οποίο εδρεύει στο Σκούταρι Σερρών. Ιδρύθηκε το 1958 ως «**Αθλητικός Σύλλογος Ελπίς Σκουτάρεως**», και επίσημα χρώματα του αποτελούν το πράσινο και το λευκό. Οι εντός έδρας αγώνες της ομάδας διεξάγονται στο Γήπεδο Σκουτάρεως. Την περίοδο 2025-26 η ομάδα δεν αγωνίζεται σε κάποιο πρωτάθλημα.

## Ιστορία
### Α.Σ. Ελπίς Σκουτάρεως (1958–2018)
150px|μικρογραφία|Το λογότυπο της Ελπίδος Σκουτάρεως
Ο Αθλητικός Σύλλογος Ελπίς Σκουτάρεως ιδρύθηκε το 1958. Τη σεζόν 1994–1995, η ομάδα αγωνίστηκε για πρώτη φορά στο πρωτάθλημα της Δ΄ Εθνικής Κατηγορίας όπου κατέλαβε την 6η θέση στον 8ο Όμιλο. Τη σεζόν 1995–1996 τερμάτισε στη 17η θέση με αποτέλεσμα τον υποβιβασμό στο πρωτάθλημα της Ε.Π.Σ. Σερρών.

Τη σεζόν 2016–2017, η ομάδα κατέκτησε το Κύπελλο Ε.Π.Σ. Σερρών, γεγονός που της έδωσε το δικαίωμα συμμετοχής στη 2η φάση του Κυπέλλου Ελλάδας Ερασιτεχνών 2016–17, φτάνοντας μέχρι τον τελικό και εξασφαλίζοντας μία θέση στην Γ΄ Εθνική Κατηγορία. Τη σεζόν 2017–2018 τοποθετήθηκε στον 1ο Όμιλο του πρωταθλήματος τερματίζοντας στη 4η θέση.

Στις 16 Αυγούστου 2018 ο σύλλογος μετονομάστηκε σε «Ν.Π.Σ. Βέροια 2019» και η έδρα του μεταφέρθηκε στη Βέροια. Τυπικά, ο Ν.Π.Σ. Βέροια 2019 αγωνιζόταν ως «Α.Σ. Ελπίς Σκουτάρεως» στην Γ΄ Εθνική Κατηγορία 2018–2019.

### Α.Σ. Σπάρτακος Σκουτάρεως (2019–Σήμερα)
Το 2019 ο σύλλογος επανιδρύθηκε ως «**Αθλητικός Σύλλογος Σπάρτακος Σκουτάρεως**». Τη σεζόν 2023–2024 τερμάτισε στην 5η θέση της Α΄ Κατηγορίας Ε.Π.Σ. Σερρών.

## Συμμετοχές στα εθνικά πρωταθλήματα
* Γ΄ Εθνική Κατηγορία (**1 συμμετοχή**): 2017–2018
* Δ΄ Εθνική Κατηγορία (**2 συμμετοχές**): 1994–1995, 1995–1996

## Τίτλοι – Διακρίσεις
### Τίτλοι
* Κύπελλο Ε.Π.Σ. Σερρών (**2 Τίτλοι**) 1997–1998, 2016–2017

### Διακρίσεις
* Κύπελλο Ελλάδας Ερασιτεχνών (**Φιναλίστ**): 2016–2017

## Παραπομπές


Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1958
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1958
Κατηγορία:Ανενεργές ποδοσφαιρικές ομάδες Ελλάδας
Κογ Βασίλ

Ο **Κογ Βασίλ**, ή **Βασίλ ο Ληστής** (αποβιώσας στις 12 Οκτωβρίου 1112), ήταν Αρμένιος ηγεμόνας του Ραμπάν και του Καϊσούν κατά την διάρκεια της περιόδου της Α΄ Σταυροφορίας. Κατά τις αρχές του 12ου αιώνα, ήταν ο πλέον σημαντικός Αρμένιος ηγεμόνας ο οποίος υπαγόταν πνευματικά στην Αρμενική Αποστολική Εκκλησία.

## Παραπομπές


## Πηγές

* 
* 
* 

Κατηγορία:Αρμένιοι του 11ου αιώνα
Κατηγορία:Βυζαντινοί του 11ου αιώνα
Στεπάν Μνατσακανιάν

Ο **Στεπάν Μνατσακανιάν** (, 1917-1994) ήταν Σοβιετικός Αρμένιος αρχιτέκτονας. Προέδρευσε του Τμήματος Αρχιτεκτονικής του Ινστιτούτου Τεχνών της Αρμενικής Ακαδημίας Επιστημών μεταξύ του 1983 και του 1988.

## Δείτε επίσης
*Αλεξάντρ Σαχινιάν
*Μουράντ Χασρατιάν

## Παραπομπές


Κατηγορία:Αρμένιοι αρχιτέκτονες
Κατηγορία:Αρμένιοι αρχιτέκτονες του 20ού αιώνα
Κατηγορία:Σοβιετικοί αρχιτέκτονες
Κατηγορία:Σοβιετικοί αρμενικής καταγωγής